open-index/open-wikipedia-markdown huggingface dataset:
León VI o Sabio

dereita|250px

**León VI** o Sabio, nado o 19 de setembro de 866 e finado o 11 de maio de 912, foi emperador bizantino de 886 a 912. 
## Traxectoria 
Do seu pai Basilio I herdou un imperio moito máis extenso e poderoso que o que fora desde época de Xustiniano I no século VI. Con todo, el e o seu pai odiábanse, e é posíbel que León non fose fillo de Basilio, senón de Miguel III, o titular do Imperio anterior a Basilio. Basilio estivo a piques de cegar a León no seu adolescencia. En 886, Basilio morreu nun accidente de caza, aínda que no seu leito de morte sostivo que se trataba en realidade dun intento de asasinato no que estaría posibelmente implicado o propio León.

León terminou a compilación das *Basilica*, a tradución grega e posta ao día do código xurídico creado por Xustiniano I, que se iniciara durante o reinado de Basilio.

León non logrou tantos éxitos no campo de batalla como Basilio, quen nunca fora derrotado polos búlgaros, mentres que en 894 estes derrotaron ao exército de León. En 895 tivo máis éxito, tras aliarse por primeira vez cos maxiares, aínda que en 896, sen o apoio maxiar, os bizantinos volverían ser derrotados.

León deu lugar a un certo escándalo por mor dos seus numerosos matrimonios. A súa primeira muller, á que Basilio obrigou a casar con el, morreu en 897, e León volveu casar con Zoe Zautzina, filla do seu conselleiro Zautzes, aínda que esta morreu tamén en 899. Logo deste matrimonio, León creou o título de *basileopator* ("pai do emperador") para o seu pai político. Trala morte de Zoe, un terceiro matrimonio resultaba tecnicamente ilegal, pero León volveu casar, aínda que a súa esposa morreu en 901. No canto de casar por cuarta vez, o que (desde o punto de vista do patriarca Nicolás Místico) sería un pecado aínda maior có terceiro matrimonio, León decidiu entón ter como amante a Zoe Karvounopsina. Só se lle permitiu casar con ela cando esta deu a luz un fillo seu en 904, aínda que con moitas limitacións, como a imposibilidade de lexitimar á súa esposa como emperatriz.

En 907 Constantinopla sufriu un ataque dos Rus de Kíiv, que intentaban conseguir dereitos comerciais máis vantaxosos co Imperio. León pagoulles para lograr a paz, pero estes atacaron de novo en 911, e finalmente houbo que asinar un tratado comercial. Por outra banda, León non tivo tanto éxito contra os árabes, que derrotaron á frota bizantina cando esta trataba de recuperar Creta en 912. Tras esta derrota, León enfermou e morreu ao pouco tempo. Como o seu fillo era aínda un neno, o irmán de León e o seu coemperador nominal (aínda que sen poder real) Alexandre III pasou a ser o novo emperador.
Tommy Gemmell

**Thomas Gemmell**, nado en Glasgow o 16 de outubro do 1943, foi un futbolista escocés.

Alcumado coma **Big Tam** por se-lo xogador máis grande do Celtic da súa época cunha estatura de arredor do 1.90 metros, destacou por ser un daqueles lendarios Lisbon Lions que acadaron a única Copa de Europa aló polo 1967 para o conxunto católico. Cos verdibrancos xogou 418 partidos metendo 63 goles dos que 31 foron de penalti (era a súa especialidade).

Sempre cando xogou ó fútbol desenvolveu o rol de lateral esquerdo, demarcación na que defendeu a camisola do Coltness United, Celtic, Nottingham Forest e Dundee F.C. por esta orde. Este home logrou o gol que supuña a igualada momentánea nesa final do 1967 xogada no Estadio Nacional de Lisboa cun tanto de factura espectacular. E tamén foi quen de asina-lo tanto da final da Copa de Europa de 1970 na que o Celtic non puido co Feyenoord.

Tamén tivo a honra de poder representar á selección escocesa de fútbol nun total de 18 ocasións, facendo un gol nun encontro no que Escocia vencera a Chipre por 8-0 no 1970. Tamén da súa estadía na selección nacional habería que salienta-lo feito de que era un dos xogadores que artellaba aquel cadro escocés que derrotou a Inglaterra no 1967 en Wembley por 2-3.

Coma adestrador foino do Dundee F.C. e mais do Albion Rovers.
HK4

**HK4** é unha pistola fabricada por Heckler & Koch en 1967 e que estivo en produción ata 1984, en total producíronse 38 000, delas 12 000 para a policía alemá e outras axencias gobernamentais na variedade do calibre 7.65 Browning coñecida como HK4 P11.
John Clark

**John Clark**, nado en Chapelhall, Lanarkshire o 13 de marzo de 1941 e finado o 23 de xuño] de 2025, foi un futbolista escocés.

## Traxectoria 
Acadou sona ó pertencer ó grupo dos Lisbon Lions, os xogadores que conseguiran a primeira e, ata o momento actual, a senlleira Copa de Europa para o Celtic, en 1967. Era mediocampista e xogara naquel día co 6 nas súas costas. Xogou cos católicos en 318 ocasións sumando 3 goles.

Coa Selección escocesa de fútbol fixo 5 aparicións.
Mauser HSc

A **Mauser HSc** é unha pequena pistola alemá semiautomática fabricada en 1937 do calibre 7.65 Browning para o uso da policía alemá e para autodefensa aínda que tamén a utilizou a Luftwaffe e a Kriegsmarine, fabricouse ata pouco antes da fin da segunda guerra mundial. Despois de 1945, Francia ocupou as fabricas da Mauser e a HSC foi utilizada na guerra de Indochina. Volveuse fabricar de novo entre 1969 e 1977 con destino na súa maior parte os Estados Unidos de América.
Sergei Mikhailovich Prokudin-Gorskii

**Sergei Mikhailovich Prokudin-Gorskii**, nado en Murom o  e finado en París o 27 de setembro de 1944, foi un fotógrafo e químico ruso.

## Traxectoria 
Estudou química con grandes especialistas en San Petersburgo, Berlín e París e desenvolveu unha técnica propia para tirar fotografías en cor. O seu proceso empregaba unha cámara que tiraba unha serie de fotos monocromáticas nunha secuencia moi rápida, cada unha a través dun filtro de cor diferente. Ó proxectar as tres fotos monocromáticas coa luz da cor axeitada era posible reconstruír a escena coas cores orixinais. Non obstante, non dispuña de mecanismo para realizar impresións das fotos que obtiña. Cara a 1905 Prokudin-Gorskii concibiu o proxecto de documentar co seu método a historia, cultura e modernización do Imperio ruso para que fose utilizado nas escolas do Imperio, o que contou co total apoio do tsar Nicolao II, que puxo á súa disposición un tren equipado cunha cámara escura e o acceso a áreas restrinxidas.

## Notas 
## Véxase tamén
Fernando Romay

**Fernando Manuel Romay Pereiro**, nado na Coruña o 23 de setembro de 1959, é un ex xogador de baloncesto galego. Mide 2,13 m.

## Traxectoria 
Xogou no Real Madrid dende 1976 ata 1993. Durante este período o equipo obtivo sete títulos de Liga, cinco de Copa do Rei, dous de Copa de Europa, tres de Recopa, un de Copa Korac, dous da Copa Intercontinental e un Campionato Mundial de Clubs.

Xogou na selección de baloncesto de España, coa que conseguiu a medalla de prata nos Xogos Olímpicos de 1984. Participou tamén nos Xogos Olímpicos de 1980 e en tres Mundobasket e catro Eurobasket.

### Outras actividades
Nos últimos anos adicou o seu tempo a colaborar en diferentes programas de televisión (chegou incluso a actuar nun capítulo da serie *Pratos combinados*) e apoiar diferentes organizacións non gobernamentais.

No ano 2025 foi unha das caras visibles dunha campaña organizada por ex-deportistas olímpicos para que se lles recoñezan os anos dedicados ao deporte de elite como anos cotizados ao efecto do cobro de pensións de xubilación:
El sistema español impidió que al menos un millar de deportistas no pudieran comenzar a cotizar a la Seguridad Social hasta mediados de los 90 al no tener la consideración de deportistas profesionales. "No cotizábamos porque no nos dejaban, era imposible. Para participar en los Juegos Olímpicos no podías ser considerado deportista profesional y eso implicaba que no podías cotizar a la Seguridad Social. Ojo, sí tributábamos, y no poco, pero se nos consideraba 'amateurs compensados'. Yo no pude cotizar como deportista hasta 1993 [dos años antes de retirarse], que fue cuando el COI abrió la puerta de los Juegos a los profesionales en el baloncesto", cuenta Romay.

## Recoñecementos
* Recibiu a Medalla de Prata de Galicia en 1998.
* Recibiu a Medalla de Ouro ao Mérito Deportivo en 1998.
* Ingresou no "Hall of Fame" do baloncesto español, na súa segunda edición en 2023

## Estatísticas 
### Liga ACB 
## Traxectoria 
*Real Madrid. Categorías inferiores.
***1976-78** Liga Nacional. Real Madrid.
***1978-79** Liga Nacional. C.B. Tempus Madrid.
***1979-83** Liga Nacional. Real Madrid.
***1983-93** ACB. Real Madrid.
***1993-94** ACB. OAR Ferrol.
***1994-95** ACB. CB Zaragoza.

## Notas 
## Véxase tamén 
### Ligazóns externas
* Ficha na web do Real Madrid
.40 S&W

[miniatura|150 px|.40 no centro flanqueado por [.45ACP na esquerda e o 9 mm Parabellum na dereita]]
**.40 S&W** é un calibre de 10&nbsp;mm deseñado por Smith & Wesson, coñecido fabricante norteamericano de armas de fogo, o calibre é unha evolución do 10 mm Auto que fora adoptado polo FBI pero que era visto como demasiado potente por algúns axentes.
Browning HP

**Browning Hi-Power** é unha pistola baseada nunha pistola semiautomática patentada por John Browning en 1922 nos Estados Unidos e que levou a idea a Bélxica onde foi fabricada pola Fabrique Nationale de Herstal a partir de 1935 e que aínda se fabrica, foi unha das armas máis influentes usada por numerosas forzas armadas.
Sauer 38H

**Sauer 38H** foi unha pequena pistola semiautomática alemá que se fabricou desde 1938 e a fin da segunda guerra mundial. A maioría das versións desta pistola utilizaron o calibre 7.65 Browning aínda que houbo tamén versións cos calibres  .380 ACP e .22 LR. Moi utilizada pola policía alemá e as formas armadas, en especial a Luftwaffe
Star Wars Episode II: Attack of the Clones

***O ataque dos clons*** (orixinal: ***Attack of the Clones***) é un filme de ópera espacial de 2002, escrito e dirixido polo estadounidense George Lucas. É o quinto filme da saga *A guerra das galaxias* e o segundo en orde cronolóxica interna da saga.

## Sinopse 
Comeza coa investigación do intento de asasinato da Senadora Padmé Amidala, uns 10 anos despois do *Episodio I, A Ameaza Pantasma*. A investigación lévanos á creación dun exército de Soldados Clon por parte da República.
Finalmente desemboca na historia de amor entre Anakin Skywalker e Padmé Amidala e no inicio das Guerras Clon, entre a República Galáctica e maila Confederación de Sistemas Independentes.

## Elenco 
* Ewan McGregor (Obi-Wan Kenobi).
* Hayden Christensen (Anakin Skywalker).
* Natalie Portman (Senadora Padmé Amidala).
* Ian McDiarmid (Chanceler Palpatine / Darth Sidious).
* Pernilla August (Shmi Skywalker).
* Jack Thompson (Cliegg Lars).
* Anthony Daniels (C-3PO e Tenente Faytonni).
* Christopher Lee (Conde Dooku / Darth Tyranus).
* Samuel L. Jackson (Mace Windu).
* Frank Oz (voz de Yoda).
* Andrew Secombe (voz de Watto).
* Oliver Ford Davies (Sio Bibble).
* Silas Carson (Viceroy Nute Gunray e Ki-Adi-Mundi).
* Kenny Baker (R2-D2).
* Ahmed Best (voces de Jar Jar Binks e Achk Med-Beq).
* Mary Oyaya (Luminara Unduli).
* Jimmy Smits (Senador Bail Organa).
* Ayesha Dharker (Raíña Jamillia).
* Joel Edgerton (Owen Lars).
* Bonnie Piesse (Beru Whitesun).
* Jay Laga'aia (Capitán Typho).
* Temuera Morrison (Jango Fett).
* Daniel Logan (Boba Fett).

## Véxase tamén 
### Ligazóns externas 
* Sitio oficial do Episodio II
Miguel III

**Miguel III** (839 - 867), "o Borracho", neto de Miguel II, sucedeu ao seu pai Teófilo como emperador bizantino cando só contaba con tres anos de idade en 842.

Durante a súa minoría, o Imperio foi gobernado pola súa nai Teodora, que malia as derrotas que sufriron os seus xenerais, conseguiu manter as fronteiras fronte aos musulmáns de Bagdad e Creta. A rexente fixo gala do seu celo relixioso restaurando a veneración das imaxes en 842 e perseguindo aos herexes bogomilos, pero descoidou completamente a educación do seu fillo. Por iso, Miguel converteuse nun neno consentido e caprichoso que caeu baixo a influencia do seu tío Bardas, o cal o induciu a recluír a Teodora nun convento, de modo que Bardas puido asumir o poder en 857.

Bardas, trala usurpación, introduciu varias reformas internas e nas guerras da época Miguel desempeñaría un papel máis activo. Durante o conflito cos musulmáns no Éufrates (856 - 863), o emperador tivo que facer fronte a unha derrota persoal en 860, que sería compensada por unha gran vitoria por parte do seu tío Petronas en Asia Menor. En 861, Miguel e Bardas invadiron Bulgaria e lograron a conversión do seu rei ao cristianismo.

No mar, o Imperio sufriu os ataques dos corsarios de Creta, e en 865 a primeira expedición de pillaxe dos rusos de Kíiv chegou a poñer en perigo o mesmo Bósforo. En 867 Miguel foi asasinado por Basilio o Macedonio, un antigo paxe que conseguira acabar coa influencia de Bardas e que en 866 fora asociado ao Imperio.
## Véxase tamén
Teófilo, emperador de Bizancio

[miniatura|300px|[Miguel II e o seu fillo **Teófilo**.]]

**Teófilo**, nado no ano 813 e finado no 842, foi o emperador bizantino entre os anos 829 e 842. Foi o segundo da chamada dinastía frixia ou "amoriana".

A diferenza do seu pai, Miguel II, declarouse como un estrito iconoclasta. En 832 publicou un edicto polo cal se prohibiu o uso e adoración de iconas; pero as historias sobre a súa crueldade cara aos seus opositores resultan tan extremadas que moitos pensan que se trata de esaxeracións.

## Traxectoria 
Na época do seu ascenso ao trono, os sicilianos aínda loitaban contra os sarracenos, pero Teófilo non puido prestarlles axuda xa que se viu obrigado a dedicar todas as súas forzas á guerra contra os califas de Bagdad. Esta guerra foi iniciada por Teófilo, pois dera asilo a certos refuxiados persas, un dos cales, chamado Teófobo trala súa conversión ao cristianismo, desposou á irmá do emperador, Helena, e converteuse nun dos xenerais do Imperio.

O exército bizantino celebrou varios éxitos iniciais: en 837 foron tomadas e destruídas Samosata e Zapetra (Zibatra ou Sozopetra), lugar de nacemento do califa Al-Mu'tasim. Este, desexoso de vingar a ofensa, reuniu un grande exército, unha de cuxas divisións derrotou en Dasymon a Teófilo, que dirixía en persoa o exército bizantino, mentres que a outra avanzou ata Amorio, berce da dinastía frixia. Tras unha valorosa resistencia de cincuenta e cinco días, a cidade caeu en mans de Al-Mu'tasim por mor dunha traizón interna o 23 de setembro de 838. Trinta mil dos seus habitantes foron executados e o resto vendidos como escravos, e a cidade foi arrasada ata os seus cimentos.

Teófilo nunca puido recuperarse do golpe recibido, a súa saúde foise debilitando e morreu a comezos de 842. O seu carácter foi obxecto de moitos debates; pois mentres uns considérano como un dos emperadores bizantinos máis capaces, outros o ven como o clásico déspota oriental, un gobernante sobrevalorado pero insignificante. Non cabe dúbida de que fixo canto puido por eliminar a corrupción e opresión dos seus funcionarios, e que administrou xustiza con estrita imparcialidade, aínda que os seus castigos moitas veces non se correspondían co crime cometido.

Malia os gastos que supuxo a guerra en Asia e das grandes sumas dedicadas por Teófilo á construción, o comercio, a industria e as finanzas do Imperio viviron unha das súas mellores épocas, en gran medida grazas á moi eficiente administración do tesouro. Teófilo, que recibira unha excelente educación do gramático Xoán Hylilas, foi un grande afeccionado á música e amante da arte. Reforzou as murallas de Constantinopla e fixo construír un hospital que se mantivo ata os últimos tempos do Imperio bizantino.
Miguel II

[miniatura|300px|Miguel II e o seu fillo [Teófilo, emperador de Bizancio|Teófilo]]

**Miguel II**, chamado **Psello**, "*O tatexo*" ou "*O Amoriano*", nado no ano 770 e finado no 829, reinou como emperador bizantino de 820 a 829.

## Traxectoria 
Nacido en Amorio en Frixia, comezou a súa carreira como soldado, pero grazas ao seu talento chegou a ascender ata o xeneralato.

Apoiara que o seu antigo compañeiro de armas fose nomeado emperador como León V o Armenio (813), pero, cando se descubriu que Miguel participara nunha conspiración contra este, foi condenado a morte en decembro de 820. Con todo, os seus partidarios tiveron éxito no asasinato do emperador León e sacaron a Miguel de prisión para colocalo no trono imperial como primeiro representante da dinastía amoriana.

O seu reinado caracterizouse por varios feitos: a loita contra o seu irmán Tomé, que tamén aspiraba ao trono (822-824); a conquista de Creta polos árabes en 823, e o comezo dos ataques musulmáns contra Sicilia (827).

Malia as súas simpatías iconoclastas, logrou conciliarse cos iconódulos (adoradores de imaxes), pero non puido evitar a hostilidade dos monxes por mor do seu segundo matrimonio con Eufrosine, filla de Constantino VI, que fora ordenada monxa anteriormente.

## Véxase tamén
Batalla de Legnica

A **batalla de Legnica** ou **batalla de Wahlstadt** ocorreu o 9 de abril de 1241 en   Legnickie Pole entre os invasores do Imperio Mongol e unha forza combinada do Reino de Polonia, do Margraviato de Moravia, das ordes militares enviadas por Gregorio IX e das do Ducado de Silesia baixo o mando de Henrique II. Resultou nunha vitoria mongol, e na morte do propio Henrique.

A batalla foi un intento de frear a invasión mongol de Polonia. Ocorreu dous días antes da vitoria mongol sobre os húngaros na batalla de Mohi, dunha escala moito maior.
Miguel I Rangabé

**Miguel I Rangabé** foi un nobre casado con Procopia, a filla de Nicéforo I, que foi nomeado emperador bizantino nunha revolta palaciana contra o seu cuñado Estauracio en 811.

## Traxectoria 
Elixido co apoio do partido ortodoxo da Igrexa, Miguel perseguiu con dureza aos iconoclastas nas fronteiras setentrional e oriental do Imperio, pero ao mesmo tempo permitiu que os búlgaros saqueasen gran parte de Macedonia e Tracia. Cando decidiu enfrontarse a eles no campo de batalla na primavera de 813, foi derrotado preto de Versinikia e León V o Armenio sería elevado ao trono no verán. Miguel foi enviado como monxe á illa de Prote, onde viviu máis de trinta anos, ata a súa morte en 844.
Estauracio

**Estauracio** (m. 11 de xaneiro de 812) foi un emperador bizantino, fillo de Nicéforo I.

Resultou paralizado pola ferida producida por unha espada durante a loita cos búlgaros na batalla de Pliska (26 de xullo de 811), na que morreu o seu pai. Estauracio foi salvado pola Garda imperial que o retirou do campo de batalla, protexéndoo en tanto que herdeiro da coroa. Por mor das súas feridas, foi coroado formalmente en Adrianópolis (a actual Edirne), e foi a primeira vez, desde a deposición do último emperador de Occidente en 476, que un emperador era coroado fóra de Constantinopla. Durante o seu curto reinado tivo lugar unha constante pugna na corte imperial pola sucesión. As irmás de Estauracio trataron de influírlle para que elixise aos seus maridos. Finalmente conseguiuse impoñer un dos seus cuñados Miguel I Rangabé, que depuxo a Estauracio o 2 de outubro de 811. Estauracio retirouse a un mosteiro, onde morreu cinco meses despois.
Míchel Salgado

**Miguel Ángel "Míchel" Salgado Fernández**, nado en Vide (As Neves) o 22 de outubro de 1975, é un exfutbolista galego. Xogaba de defensa e foi internacional coa selección española e mais coa selección galega, da cal foi seleccionador xunto con Fran.

## Traxectoria 
Míchel Salgado comezou a súa carreira como futbolista nas categorías inferiores do Celta de Vigo. Na tempada 1994–95 deu o salto ao cadro do primeiro equipo vigués. Tras estar cedido no UD Salamanca a tempada 1996–97, Salgado volveu ao Celta de Vigo onde se consolidou como un dos mellores defensas do fútbol español, que o levaron á selección en 1998, coa que debutou coa derrota de España en Chipre (3–2).

No verán de 1999 o Real Madrid fíxose cos servizos do lateral galego, que gañou a titularidade dende entón no once merengue. É coñecido como "Il due" (o 2), o seu dorsal. No verán de 2009, malia ter tres anos máis de contrato co club branco, o Real Madrid decidiu prescindir dos seus servizos. Salgado fichou polo Blackburn Rovers, que milita na Premier League inglesa, club no que permaneceu até 2012.

O 6 de maio de 2016 foi presentado, xunto con Fran, como seleccionador da selección galega.

## Palmarés 
* 2 veces campión da Copa de Europa, en 2000 e 2002
* 1 vez campión da Copa Intercontinental, en 2002
* 1 vez campión da Supercopa de Europa, en 2002
* 4 veces campión da liga española, en 2001 , 2003 ,2007 e 2008
* 2 veces campión da Supercopa de España, en 2001 e 2003
* Foi internacional absoluto coa selección española. Coa selección española sub 21 gañou no 1998 o Campionato de Europa.
* Tamén foi internacional coa Selección galega.

## Como empresario 
Míchel Salgado converteuse, grazas aos beneficios conseguidos coa práctica deportiva, nun importante empresario. Posúe intereses inmobiliarios en Vigo, asociado nalgúns casos ao exfutbolista Valery Karpin, e no Porriño. Tamén ten investimentos na cría de cabalos de carreiras, e é o presidente do club de hóckey a patíns Vigo Stick.

Tamén ten intereses no sector audiovisual, onde posúe unha porcentaxe da canle Destino Galicia, unha canle de televisión dixital de temática galega. A parella tivo tres fillos: Malu, Miguel Ángel e Alan.

## Notas 
## Véxase tamén 
### Ligazóns externas 
* Datos do xogador en bdfutbol.com
León III

co nome de **León III** reinaron:
* León III o Isaurio (680-741), emperador bizantino.
* León III (?-816), papa da Igrexa católica.
León V o Armenio

miniatura|360px|Moeda contemporánea de León V.
**León V**, chamado **o Armenio**, nado no 775 e finado o 24 de decembro do 820, foi emperador bizantino entre 813 e 820, tras distinguirse como xeneral durante os reinados de Nicéforo I e Miguel I.

## Traxectoria 
Tras prestar un gran servizo ao emperador Miguel I na guerra contra os árabes en 812, foi chamado en 813 para loitar na campaña contra Bulgaria. Aproveitando o descontento das tropas, deixou ao emperador na estacada na batalla de Adrianópolis e a continuación puxo en marcha unha revolta contra el. León xustificou a súa usurpación derrotando sucesivamente aos búlgaros que pretendían asediar Constantinopla (814-817).

As súas enérxicas medidas represivas contra os bogomilos e os iconódulos deron lugar a unha importante oposición, e logo de abortar unha conspiración liderada polo seu amigo Miguel Psello, co encarceramento deste último, León foi asasinado na capela de palacio o día de noiteboa de 820.
Palm Desert, California

miniatura|Palm Desert está situada na área de Palm Springs
**Palm Desert** é unha cidade do condado de Riverside, no estado de California, no val de Coachella (área de Palm Springs), a uns 15 quilómetros ao leste de Palm Springs. Outras cidades no Val Coachella son Cathedral City, Coachella, Desert Hot Springs, Indian Wells, Indio, La Quinta, Palm Springs e Rancho Mirage.

A súa poboación era de 48.445 habitantes no censo do ano 2010. A cidade foi unha das que tivo un maior crecemento no estado durante as décadas dos 80 e 90, comezando con 11.801 habitantes en 1980, dobrando a poboación ata acadar os 23.650 en 1990, e os 35.000 en 1995.

## Demografía 
Palm Desert é o centro de maior desenvolvemento na área de Palm Springs. Palm Desert é un centro moi popular de concentración de pensionistas que veñen fuxindo dos fríos invernos do Canadá e do resto dos Estados Unidos, quen engrosan a súa poboación durante estes meses.

Segundo o censo americano de 2000, a súa poboación era de 41.155 habitantes. En 2006, foi estimada unha poboación de 47.047, un aumento de 5.892 (14,3%).

## Xeografía 
De acordo co *United States Census Bureau* ten unha área de 63,7&nbsp;km², das cales 63,1&nbsp;km² son de terra e 0,6&nbsp;km² cubertas por auga.

## Cidades irmandadas 
Palm Desert atópase enmarcada no programa de irmandade de cidades do mundo, designado polo Sister Cities International Inc.
*  Wollongong, Australia
*  Osoyoos, Canadá
*  Haifa, Israel
*  La Paz, México
*  Zihuatanejo, México
*  Gisborne, Nova Zelandia
*  Porto Elizabeth, Suráfrica

## Puntos de interese 
* Xardín Botánico e Zoolóxico Living Desert
* El Paseo, centro de Palm Desert e a súa rúa comercial principal
* Sun City Palm Desert
* College of the Desert

## Localidades veciñas 
O diagrama seguinte representa as localidades nun radio de 16&nbsp;km ao redor de Palm Desert. 

400px|esquerda|Localidades veciñas 
 
 
 
 
 
 
 
 

## Notas 
## Véxase tamén 
### Ligazóns externas 
* Palm Desert government page 
* Palm Springs Desert Resort Communities Convention & Visitors Authority
NGC 6168

**NGC 6168** é unha galaxia da constelación de Hércules. Ten unha magnitude aparente de 14.1, unha ascensión recta de 16h 31m 21.3s e unha declinación de +20° 11' 6".
Trygve Bratteli

, nado o 11 de xaneiro de 1910 en Nøtterøy e finado o 20 de novembro de 1984, foi un político noruegués do Partido Laborista.

Na súa xuventude traballou en diversos oficios como obreiro da construción, cazador de baleas e mensaxeiro, membro das mocidades do Partido Laborista foi editor do *Folkets Frihet* de Kirkenes desde 1937. Nomeado secretario do Partido Laborista durante a invasión nazi foi arrestado en 1942 e sobreviviu en diversos campos de concentración. Liberado en 1945, foi elixido vicepresidente do seu partido, membro do Storting desde 1950, presidente do Partido Laborista desde 1965 foi primeiro ministro de Noruega entre 1971 e 1972 e de 1973 a 1976.

O seu libro de memorias sobre as súas experiencias nos campos de concentración, *Fange i natt og tåke* (1980), vendeu máis de 180.000 exemplares.
486

## Acontecementos 
* O rei franco Clodoveo I vence ao romano Siagrio.

## Mortes 
* Siagrio, Rei de romanos.

## Véxase tamén 
Historia ano a ano
Nathalie Sarraute

**Nathalie Sarraute**, nada en Ivánovo o 19 de xullo de 1900 e finada en París o 19 de outubro de 1999, foi unha escritora en lingua francesa de orixe rusa.

## Traxectoria 
Naceu como Natacha Tcherniak en Ivanovo, unha localidade próxima a Moscova. A súa infancia pasouna entre Francia e Rusia ata que en 1909 marchou co seu pai para vivir definitivamente en París, estudou dereito na Sorbona, historia en Oxford e socioloxía en Berlín. En 1932 escribiu o seu primeiro libro, *Tropismes* que publicou en 1939. En 1941 por causa das leis nazis tivo que deixar a súa profesión de avogada. En 1956 publicou ''L'Ère du Soupçon* un ensaio que serviu como primeiro manifesto da *Nouveau roman''.
## Véxase tamén 
### Bibliografía 
*
Willie Wallace

**William "Willie" Semple Brown Wallace**, nado o 23 de xuño do 1940 en Kirkintilloch e tamén coñecido coma **Wispie**, foi un xogador e adestrador de fútbol escocés.

Comezou a súa carreira coma futbolista en 1958 no Stenhousemuir, marchando en 1959 ó Raith Rovers onde empezou a coller grande sona coma un bo goleador. Dese xeito, no 1961 asinou contrato co Hearts de Edimburgo onde sumou importantes éxitos na súa estadía ó longo de 5 tempadas completas. Desde aí pegaría o salto a un verdadeiro grande, chegando ó Celtic onde viviu unha época memorable sendo un daqueles soados Lisbon Lions que quedaran campións de Europa no 1967. Na súa etapa verdibranca conseguiu sumar 134 goles en 232 partidos. Tralo seu paso durante 5 anos por Celtic Park foi traspasado no 1971 ó Crystal Palace londiniense volvendo ó seu país antes dun ano para xogar no Dumbarton FC. Despois e xa coa súa carreira futbolística víndose embaixo foi probar sorte a Australia ó Apia FC onde xa rematou as súas andainas de xogador.

Retornou a Escocia para xa coma adestrador dirixir ó Dundee FC. Tras isto volveu ó Apia agora xa coma adestrador, e quedou a vivir aló rexentando unha tenda deportiva.

Coa Selección escocesa de fútbol non puido amosar a grande cualidade que posuía para bater o marco rival, xogando 7 encontros mais sen facer un só tanto neles. No seu vagar polo conxunto nacional destaca a súa presenza no 2-3 en Wembley fronte a Inglaterra no 1967.
Anarquismo individualista

O **anarquismo individualista** é unha tradición filosófica anarquista que enfatiza a soberanía do individuo. A súa orixe amósase na obra dos europeos William Godwin, Pierre Joseph Proudhon, Emile Armand, Oscar Wilde, Han Ryner e Max Stirner e os americanos Josiah Warren, Benjamin Tucker, Lysander Spooner, Ezra Heywood, Stephen Pearl Andrews e Henry David Thoreau. Entre os anarquistas individualistas actuais atópanse Robert Anton Wilson, Joe Peacott, Daniel Burton, Kevin Carson e Keith Preston. Algunhas veces considerado unha evolución radical do liberalismo clásico. O anarcoindividualismo propón unha sociedade onde cadaquén é o seu propio dono e posúe a súa propia propiedade, baseándose nunha asociación voluntaria e horizontal.
Triplete

**Triplete**, *Hat trick* en inglés, é a denominación que recibe o feito de que un xogador de fútbol nun mesmo encontro sexa quen de facerlle tres goles ó rival.

Hai que dicir tamén ó respecto que noutras desciplinas deportivas existe o fito do hat-trick aínda que o de máis sona correspóndelle ó fútbol.
Stevie Chalmers

**Steve Chalmers**, nado en Glasgow o 26 de decembro de 1936, foi un xogador de fútbol escocés. Ocupaba a demarcación de dianteiro centro e que destacou pola súa colaboración no fito máis importante do Celtic ó ser un dos integrantes daqueles Lisbon Lions que conseguiron a Copa de Europa no 1967.

## Traxectoria 
Este xogador chegou a Celtic Park en febreiro de 1959 e dende aquel preciso intre vestiu a camisola do club en 406 ocasións logrando 228 goles sendo, sen lugar ás dúbidas, o máis salientable o acadado na final daquela Copa de Europa do 1967 que supuña o 2-1 prós escoceses e que sería definitivo para outorgárlle-lo cetro máis prestixioso a nivel europeo. Tamén tivo grande sona o seu hat-trick conseguido na segunda metade dun Old Firm contra os eternos rivais, o Rangers, nun 3 de xaneiro do 1966.

Xogou en 5 ocasións coa selección escocesa de fútbol, logrando 3 goles, salientando o tanto que acadou nun amigable fronte ao Brasil en 1966 que rematou en táboas (1-1) en terreo escocés.

O seu fillo Paul Chalmers tamén chegou a xogar no Celtic anos despois.
Abolicionismo

miniatura|300px|Convención da Anti-Slavery Society en 1840.

O **abolicionismo** foi unha doutrina que defendía a prohibición absoluta da escravitude e do seu comercio. Comezou durante a Ilustración e acadou importantes proporcións en varios países durante o século XIX.

## Gran Bretaña e colonias 
Aínda que a escravitude era ilegal en Inglaterra dende o ano 1102, non ocorreu igual nas súas colonias, onde se mantiña a práctica e o comercio da escravitude. Xa en 1783 apareceu o Comité para a Abolición do Comercio de Escravos e o 25 de marzo de 1807 o Parlamento británico aboliu o comercio de escravos. O movemento abolicionista británico centrouse entón en conseguir a abolición da escravitude mesma, o que se conseguiu o 23 de agosto de 1833 ó aprobar o Parlamento a Lei da abolición da escravitude que levou a emancipación de todos os escravos das colonias británicas o 1 de agosto de 1834.

## Estados Unidos
A primeira sociedade abolicionista estableceuse en 1775 en Filadelfia e na maioría dos estados do norte aboliuse a escravitude, non pasou o mesmo no sur onde se mantivo forte ata a Proclamación da Emancipación por Abraham Lincoln o 1 de xaneiro de 1863 ratificada na décimo terceira emenda á Constitución en decembro de 1865.
Gálata

**Gálata** pode referirse a:
* os **gálatas**, un antigo pobo proveniente da Galia que se asentaron nunha rexión da Asia Menor;
* a **lingua gálata** de orixe céltica e falada polo dito pobo anterior;
* **Gálata**, o fundador mitolóxico epónimo do anterior pobo;
* **Gálata**, un barrio de Istanbul;
* **Torre de Gálata**, torre situada no barrio do mesmo nome na cidade de Istanbul.
Bertie Auld

**Robert Auld**, nado en Maryhill o 23 de marzo de 1938 e finado o 14 de novembro de 2021, foi un xogador de fútbol escocés, que xogaba de centrocampista. Popularmente coñecido coma **Ten Thirty** por xogar co número dez e estar preto dos trinta cando quedou campión europeo. Destacou no Celtic no que formou parte daquel equipo dos Lisbon Lions que acadara o éxito de saír gañador da Copa de Europa no 1967. Tamén foi adestrador.

## Traxectoria 
Chegou ó Celtic do Maryhill Harp o 2 de abril do 1955 debutando prós verdibrancos dous anos despois fronte ó Rangers. No 1961 foi probar sorte ó Birmingham City onde ficou deica 1965, ano no que volta a Celtic Park para vivi-la súa etapa máis sobresaínte coma futboleiro que remataría en 1971 cando marcha rumbo ó Hibernian cara onde chega coma axente libre. Nesa segunda época en Celtic Park é na que xoga a maior parte dos 279 partidos co conxunto católico e na que consegue tamén a maior parte dos seus 85 tantos.

Coa Selección de fútbol de Escocia non foi moi afortunado ó tan só ter xogado 3 encontros coma internacional nos que non achou o gol na portaría rival. O máis salientable nas súas aparicións co conxunto nacional foi o cartón vermello que recibiu nun amigable contra os Países Baixos que rematou cun 1-2 no 1959.

Na súa etapa de adestrador dirixiu dobremente ó Partick Thistle e nunha estadía ó Hibernian e ó Dumbarton F.C..
Bobby Lennox

**Robert Lennox**, nado en Saltcoats o 30 de agosto de 1943, alcumado **Buzz Bomb** ou **Lemon** porque os defensores ó seu carón asemellaban lapas que o succionaban, foi un futbolista escocés.

## Traxectoria 
Ocupaba a demarcación de dianteiro e que viviu unha etapa dourada sendo un dos artellantes dos Lisbon Lions que no 1967 foran gañadores da Copa de Europa. O 5 de setembro de 1961 chegaba ata Celtic Park proveniente do Ardeer Recreation para face-lo seu debut na vitoria por 2-1 nun encontro ligueiro contra o Dundee F.C.. Nas súas 589 participacións coa camisola do club foi quen de facer unha boa morea de goles (273).

Coa selección escocesa xogou 10 veces sumando 3 goles sendo o máis transcendental o que lle meteu a Inglaterra en 1967 en Wembley na disputa dun amigable que terminou cun 2-3 prós escoceses no taboleiro de marcas.

Despois de retirarse da práctica en activo do fútbol seguiu ligado ó Celtic ata 1993, é dicir, durante a piques de 32 anos dende que chegara coma xogador. No 1 de xaneiro de 1981 recibiu a Orde do Imperio Británico por tódolos servizos que lle levara prestado ó Celtic en toda a súa traxectoria deportiva.
Godos

[miniatura|[Fíbula|Fíbulas aquiliformes de Alovera, no Museo Arqueolóxico Nacional, en Madrid.]]
Os **godos** foron un pobo xermánico que, procedente da rexión costeira báltica, emigrou ós territorios limítrofes e á provincia romana de Dacia no século III.

## Invasións 
Tralas invasións hunas, os **godos** dividíronse en ostrogodos, que nos séculos posteriores seguiron invadindo a parte oriental do Imperio Romano e acabaron formando un reino en Italia; e visigodos, que saquearon Roma e tras isto lograron acordaron un *foedus* (pacto) co Imperio Romano que lles permitiu asentarse en Francia, naquel momento chamada Galia e, posteriormente, no 507, por causa da derrota na batalla de Vouillé contra os Francos, fuxiron a Hispania, onde crearon un reino que se estendía por case toda a Península Ibérica.

As súas invasións, coma a de tantos outros pobos xermánicos, víronse causadas pola presión dos hunos e doutros pobos procedentes de Asia que nesta época invadiron Europa.
## Relixión 
A súa relixión era nun principio pagá, pero axiña se converteron ó cristianismo, e máis concretamente ó arianismo, herexía que posteriormente foi perseguida polo Imperio Romano. Por esta razón, ós romanos, católicos na súa enorme maioría (excepto en Siria e Exipto, onde a confesión máis importante era o monofisismo), os **godos** non lles tiñan en moita estima.

Antes de ser cristiáns, os **godos** causaban pánico ós seus inimigos, pois os prisioneiros que conseguían capturar eran sacrificados a diversos deuses, especialmente ó da guerra, Tyz.
## Economía 
O dos **godos** era un pobo agrícola e gandeiro. Porén, unha vez que se asentaron nos territorios que previamente invadiran e conquistaran, se converteron na clase dominante, na nobreza, deixando a maioría dos traballos ós pobos conquistados. Non se mesturaron momentaneamente con estes pobos, senón que conformaron unha sociedade endogámica.

## Véxase tamén 
### Outros artigos 
* Visigodos
* Ostrogodos
* Ulfilas
Avram Iancu, Bihor

**Avram Iancu** é unha municipalidade de Romanía no condado de Bihor, ten 1865 habitantes, o 96% de etnia romanesa. Fundada en 1900 por un colono romanés que recibira terras do rei Fernando I de Romanía e que lle deu o nome de Regina Maria pola dona do rei, o réxime comunista cambioulle o nome polo actual que provén de Avram Iancu que xogou un importante papel na revolución de 1848.
Abordaxe

miniatura|150 px|A fragata Blas de Lezo remolcando ó buque británico Stanhope logo da súa abordaxe
A **abordaxe** é o choque de dous navíos, pode resultar en graves danos para as embarcacións e mesmo no naufraxio de un ou dos dous navíos. Existe un regulamento internacional para previr as abordaxes do mar, coñecido como colreg que é o conxunto de códigos internacionais que definen as regras que se teñen que respectar no mar (sinalización, prioridade...) e que publica a Organización Marítima Internacional.

A abordaxe é tamén un combate naval onde os dous navíos están un o cabo do outro e no que a tripulación dun dos navíos pasa a bordo do outro navío coa fin de asegurar a dominación do adversario e conquistar ou afundir o barco inimigo.
Casorezzo

**Casorezzo** é un concello italiano da provincia de Milán, na rexión da Lombardía. Ten 4.755 habitantes (en 2002) e esténdese por unha área de 6&nbsp;km².

Fai fronteira cos concellos de: Parabiago, Busto Garolfo, Inveruno, Arluno e Ossona.

## Monumentos
Destaca a Igrexa de San Giorgio do século XII e o oratorio de San Salvador cos seus frescos do século XVI.

## Evolución demográfica

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:455 height:373
PlotArea   = left:50 bottom:50 top:30 right:30
DateFormat = x.y
Period     = from:0 till:5000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001

PlotData=
  color:barra width:20 align:left

  bar:1861 from:0 till: 1190
  bar:1871 from:0 till: 1173
  bar:1881 from:0 till: 1251
  bar:1901 from:0 till: 1477
  bar:1911 from:0 till: 1735
  bar:1921 from:0 till: 1732
  bar:1931 from:0 till: 1976
  bar:1936 from:0 till: 2002
  bar:1951 from:0 till: 2401
  bar:1961 from:0 till: 2641
  bar:1971 from:0 till: 3099
  bar:1981 from:0 till: 3906
  bar:1991 from:0 till: 4307
  bar:2001 from:0 till: 4633

PlotData=

  bar:1861 at: 1190 fontsize:S text: 1.190 shift:(-8,5)
  bar:1871 at: 1173 fontsize:S text: 1.173 shift:(-10,5)
  bar:1881 at: 1251 fontsize:S text: 1.251 shift:(-10,5)
  bar:1901 at: 1477 fontsize:S text: 1.477 shift:(-10,5)
  bar:1911 at: 1735 fontsize:S text: 1.735 shift:(-10,5)
  bar:1921 at: 1732 fontsize:S text: 1.732 shift:(-10,5)
  bar:1931 at: 1976 fontsize:S text: 1.976 shift:(-10,5)
  bar:1936 at: 2002 fontsize:S text: 2.002 shift:(-10,5)
  bar:1951 at: 2401 fontsize:S text: 2.401 shift:(-10,5)
  bar:1961 at: 2641 fontsize:S text: 2.641 shift:(-10,5)
  bar:1971 at: 3099 fontsize:S text: 3.099 shift:(-10,5)
  bar:1981 at: 3906 fontsize:S text: 3.906 shift:(-10,5)
  bar:1991 at: 4307 fontsize:S text: 4.307 shift:(-10,5)
  bar:2001 at: 4633 fontsize:S text: 4.633 shift:(-10,5)

TextData=
  fontsize:S pos:(20,20)
  text:Fonte ISTAT - elaboración gráfica de Wikipedia

## Véxase tamén 
### Ligazóns externas 
* Páxina web oficial
Nakhchivan

**Nakhchivan** é a capital e principal cidade da República Autónoma de Nakhichevan, Azerbaidján. Ten 60.000 habitantes, a maioría de etnia acerí. Non se sabe a data da súa fundación, e aínda que algúns historiadores remontan a súa orixe ó secúlo XVI a.C. tan só temos constancia da súa actividade no século II a.C.

## Notas
Río Chulym

O **río Chulym** é un tributario do río Ob, percorre 1799&nbsp;km dos krais de Karsnoyarsk e Tomsk, Rusia e cobre unha bacía de 134.000&nbsp;km², desemboca no ob á altura de Ust-Chulym, pasa tamén polas cidades de Nazarovo, Achinsk e Asino
Borjomi

**Borjomi** (en xeorxiano ბორჯომი) é unha cidade de 10.546 habitantes (2014) da provincia de Kartli, Xeorxia, famosa pola súa industria de auga mineral, ademais de ser unha cidade turística polos seus mananciais e pola súa proximidade a diversas pistas de esquí.
Gole dell'Alcantara

miniatura|dereita|Gola dell'Alcantara.
'''Gole dell'Alcantara''' é unha garganta ou foz do Val dell'Alcantara, Sicilia formadas ó longo de milleiros de anos polo río Alcantara. Ten unha altura de 20 metros, as súas paredes están formadas por lava que se foi petrificando lentamente, o que permitiu que se formaran formas pentagonais e hexagonais.
Gerard Way

miniatura|dereita|Gerard Way
**Gerard Arthur Way Lee**, nado o 9 de abril 1977 en Summit, Nova Jersey, é o líder e cofundador da banda de rock alternativo My Chemical Romance. Gerard ten un irmán máis novo, Mickey Way que toca o baixo en My Chemical Romance.

## Biografía 
### Infancía e adolescencia 
Gerard ten orixes italianas e escocesas. Cantou por primeira vez en cuarto curso na obra infantil Peter Pan. A súa avoa Elena Lee Rush ensinoulle a cantar e fixolle o traxe de Peter Pan. A pesar disto o xove Way non quería ser cantante, senón debuxante. 
Cando era un neno Gerard tivo unha revelación: que todo o mundo morre e polo tanto el morrería algún día, isto causoulle unha profunda obsesión coa morte.
Graduouse na escola secundaria en 1995 ingresando logo na escola de artes visuais de Nova York, graduándose en artes finas en 1999.
En 2001 Gerard intentou vender unha serie de debuxos a Cartoon Network, pero foi rechazada porque estaban emitindo unha moi parecida.

### Formación de My Chemical Romance 
Cando se produciron os ataques do 11 de setembro ás Torres Xemelgas, Gerard traballaba na industria do cómic en Nova York, e dende onde estaba puido ver aquel inferno. Entón decidiu cambiar a súa vida e fundou My Chemical Romance. A canción **Skylines and Turnstiles** foi a primeira canción do grupo e está inspirada na experiencia de Gerard durante os ataques do 11 de setembro.

Reuneu a Ray Toro, Matt Pelissier (cofundador do grupo substituído en 2004 por Bob Bryar, Frank Iero e Mickey Way para tocar pola costa oeste dos Estados Unidos. O seu primeiro álbum foi I Brought You My Bullets, You Brought Me Your Love lanzado en 2002. A música axudoulle a gañarlle a batalla á depresión, o alcoholismo e as drogas; creou tamén cancións profundamente persoais como Helena, escrita despois da morte da súa avoa. Esta canción está dentro do álbum Three Cheers For Sweet Revenge lanzado en 2004. A pesar da música non deixou de lado o debuxo, senón que debuxou as portadas dos dous últimos álbums.

No 2005, Gerard uneuse co cantante Bert McCracken para lanzar un cover de Queen e David Bowie titulado Under pressure, co fin de recadar fondos en axuda das vítimas do tsunami que azotou as costas de Asia no 2005.

## Saúde 
Recuperouse do seu alcoholismo e da adicción as drogas en 2004, e visita un terapeuta cando o grupo non esta de xira.

## Discografía e letras 
My Chemical Romance editou tres álbums: I Bough You My Bullets, You Bough Me Your Love en 2002, Three Cheers For Sweet Revenge en 2004, e The Balck Parade a finais de 2006. Gerard e o compositor da maior parte das cancións de MCR e as súas letras caracterízanse por contar unha historia que xeralmente presenta un lado escuro.

## Véxase tamén
Stone Gossard

**Stone Carpenter Gossard**, nado o 20 de xullo de 1966 en Seattle, Washington, é o guitarrista rítmico e membro fundador da banda de rock Pearl Jam.

Stone é coñecido polo seu traballo en bandas de grunge baseadas en Seattle durante os anos 80 previas a Pearl Jam e ten feito importantes contribucións á industria musical dende entón.

En maio do ano 2012 a revista *Spin* situouno no número 85 da súa lista dos 100 mellores guitarristas de todos os tempos.

## Traxectoria 
### Primeiras bandas
Stone formou a súa primeira banda, March of Crimes, a principios da década dos 80, coa cal se introduciu na emerxente escena musical de Seattle. Stone estableceu unha forte amizade co guitarrista Steve Turner, o cal ía á súa mesma escola. Stone foi membro fundador de bandas tan influentes no grunge como Green River e Mother Love Bone (onde tamén estaba Jeff Ament, que tamén formaría parte de Pearl Jam). Despois da morte do cantante Andrew Wood e da disolución de Mother Love Bone, as súas novas cancións e demos convertéronse en significantes contribucións ao proxecto Temple of the Dog, e á formación de Pearl Jam en 1990.

### Pearl Jam
Na fundación de Pearl Jam as composicións de Gossard foron a base das primeiras cancións da banda. Oito das once cancións de *Ten*, o álbum de estrea de Pearl Jam eran músicas escritas por Gossard, incluídas "Alive", "Even Flow" e "Black". Dende entón el só ven facendo contribucións no traballo da banda, a pesar de que é unha parte importante á hora de colaborar nos temas. El foi o compositor dalgúns dos máis recentes *hits* da banda, como "Do the Evolution" en 1998 e "Life Wasted" en 2006.

As súas principais influencias son Led Zeppelin, Kiss e Jimi Hendrix, así como tamén o funk e o rap.

## Notas
Número CAS

O **número CAS** é unha identificación numérica única para compostos químicos, polímeros, secuencias biolóxicas, preparados e aliaxes. Tamén se fai referencia a el como **CAS RN** (en inglés *CAS registry number*). O  Chemical Abstracts Service (CAS) asigna estes identificadores a cada composto químico descrito. CAS tamén mantén unha base de datos dos compostos químicos, coñecida como rexistro CAS. O rexistro CAS contén máis de 71 millóns de substancias orgánicas e inorgánicas (incluíndo compostos, aliaxes, mesturas, compostos de coordinación, minerais, polímeros, sales). Engádense miles de rexistros novos cada día. Contén tamén máis de 64 millóns de secuencias de proteínas e ADN.

O número CAS asígnase conforme se descobre e rexistra a substancia, polo que non ten ningún significado químico, é dicir, por exemplo, non se pode saber a que familia química pertence unha substancia vendo os números que se lle asignaron. É simplemente un modo inequívoco de identificar unha determinada substancia nas bases de datos.

## Notas 
## Véxase tamén 
### Ligazóns externas 
* CAS Homepage  

#### Procura de números CAS
* NIH - ChemIDplus 
* NIST's Chemistry WebBook 
* Cambridge Soft's Chemfinder
Evento de Vitim

miniatura
O **evento de Vitim** foi unha explosión aérea de moi alta potencia ocorrida en Siberia o 25 de setembro de 2002 e que chegou a ser detectado polos satélites de alerta temperá. Na mesma zona, cen anos antes, producírase o chamado evento de Tunguska.

Foi unha explosión de medio quilotón onde se acharon importantes cantidades de actividade radioactiva residual en forma de tricio e isótopos radioactivos de cobalto e cesio. Un avión de transporte Antonov An-2 que voaba na área estampouse por causas descoñecidas. Tamén se observaron auroras boreais e enfermidades asociadas á radiación.

Tanta similitude cunha explosión nuclear resultaba estraña para as autoridades rusas, que estudaron o fenómeno a fondo nas expedicións VITIM-2003 e VITIM-2005. Polo momento pénsase que se tratou do núcleo dun cometa pequeno composto de metais pesados que entraron en fisión ó penetrar na atmosfera terrestre. Ó igual que no evento do Mediterráneo Oriental, este obxecto tampouco foi detectado durante a súa aproximación á Terra.

## Véxase tamén 
### Outros artigos 
* Asteroide
Thirteenth Step

***Thirteenth Step*** é o segundo álbum de estudio da banda de rock A Perfect Circle. O álbum foi editado como disco compacto o 16 de setembro de 2003. Foi todo un éxito, alcanzando o número 2 na lista da Billboard na súa primeira semana e chegando a vender sobre 231.000 copias. O seu primeiro sinxelo foi "Weak and Powerless", seguido por "The Outsider" e "Blue".

## Listaxe de cancións 
A versión xaponesa de *Thirteenth Step* inclúe unha versión estendida en exclusiva de "The Package" (9:23).